armvectores/hy_wikipedia_2023 huggingface dataset:
Սեն Պոլ դե Լանդ

Սեն Պոլ դե Լանդ (ֆր.՝ Saint-Paul-des-Landes), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1399 մարդ, բնակչության խտությունը` 73.00 մարդ/կմ²։ Բնակավայրը զբաղեցնում է 19 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 115 կմ հարավ-արևմուտք, Օրիյակ քաղաքից` 11 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 935 աշխատունակ (15-64 տարեկան) բնակիչ, որոնցից ակտիվ էին 728-ը, իսկ ոչ ակտիվները` 207։ Ակտիվության ցուցանիշը կազմում է 77,9 %։ 728 աշխատունակ մարդկանցից աշխատել է 696 անձ (364 տղամարդ և 332 կին)։ Գործազուրկ են եղել 32 անձ (13 տղամարդ և 19 կին)։ 207 անաշխատունակներից 64-ը եղել են աշակերտներ կամ ուսանողներ, 96-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յունիոն շրջան (Ինդիանա)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 420 կմ² է, բնակչությունը՝ 7.349 մարդ (2010 թ. տվյալներով)։ Շրջկենտրոնն է Լիբերթի բնակավայրը։ Կազմավորվել է 1821 թ.։
Արմեն Այվազյան (քամանչահար)

Արմեն Այվազյան (օգոստոսի 14, 1971(1971-08-14), Երևան, Հայկական ԽՍՀ, ԽՍՀՄ), հայ քամանչահար։


= Կենսագրություն =
Արմեն Այվազյանը ծնվել է 1971 թվականի օգոստոսի 14-ին՝ Երևանում։ 1980-1985 թվականներին սովորել է Կոստանտին Սարաջևի անվան երաժշտական դպրոցում իսկ 1986-1990 թվականներին՝ Երևանի Առնո Բաբաջանյանի անվան պետական երաժշտամանկավարժական քոլեջի ժողովրդական նվագարանների քամանչայի դասարանում։ Ուսման տարիներին նվագել է տարբեր ինքնագործ անսամբլներում։ 1990-1995 թվականներին սովորել է Երևանի Կոմիտասի անվան պետական կոնսերվատորիայի ժողովրդական նվագարանների բաժնի քամանչայի դասարանում։ 1992 թվականին Երևանի կոնսերվատորիայի ժողովրդական նվագարանների անսամբլի հետ միասին շրջագայել է Եվրոպայում` նվագակցելով բազմաթիվ երգիչ-երգչուհիների՝ Արաքս Մանսուրյանի, Մարգարիտ Շահինյանի, Ռուբեն Մաթևոսյանի, Հովհաննես Բադալյանի, Արզաս Ոսկանյանի և այլոց հետ։ 1999-2002 թվականներին աշխատել է Հայաստանի ժողովրդական և գուսանական երգի համույթում։ 2000 թվականից աշխատում է «Armenian Navy Band» խմբում։ Նվագել է բազմաթիվ ձայնագրություններում, ինչպես նաև մասնակցել է հեռուստատեսային երաժշտական հաղորդումների։ 2009 թվականից նվագում է Գեորգի Գյուրջիևի անվան համույթում։


== Ծանոթագրություններ ==


== Արտաքին հղումներ ==
Արմեն Այվազյան. «Գյուրջիևին զգալն է դժվար»
Լուծիչ

Լուծիչ, պինդ, հեղուկ և գազային նյութեր լուծող հեղուկ, գազային կամ պինդ նյութ։ Սովորաբար օգտագործվում են, որպես օրգանական լուծիչ՝ քիմիակական մաքրման համար (ացետոն, սկիպիդար), սոսինձների և լաքերի հեռացման համար (ացետոն, մեթիլ սպիրտ), լվացող միջոցներում (ցիտրուսային տերպեններ) և քիմիական սինթեզում։ Սովորաբար լուծվող նյութը և լուծիչը նույն բնույթի են՝ նմանը նմանի մեջ է լուծվում, այսինքն՝ բևեռացված լուծիչով լուծվում են բևեռացված նյութերը։


== Դասակարգում ==
Գոյություն ունի լուծիչների դասակարգման սկզբունք՝ ըստ նրանց բնույթի․

օրգանական և ոչ օրգանական։
հեղուկ և պինդ։
ապրոտոն (ոչ ակցեպտոր, ոչ դոնոր) և պրոտոֆիլային (և ակցեպտոր, և դոնոր)։Գոյություն ունի նաև որակական և կիսաորակական դասակարգում։
Հաճախ, մանավանդ օրգանական քիմիայում, անհրաժեշտություն է առաջանում լուծիչները համեմատել և օպտիմալ տեսակ ստանալ։ Բևեռացումը բնութագրող բացարձակ որակական ցուցանիշ չկա։ Հաճախ նրանց գնահատում են դիէլեկտրիկ թափանցելիությամբ, երկբևեռ մոմենտով։ Գոյություն ունի նաև լուծիչի բևեռացման յուրատեսակ գնահատման ձև, օրինակ, լուծիչի բևեռացման ունակությունը, էթանոլի 80 % ընդունվում է 0։
Գունավոր տպագրության մեջ նույնպես հանդիպում է «էլյուոտրոպային շարք» հասկացությունը։


== Ֆիզիկական հատկություններ ==


== Ծանոթագրություններ ==


== Արտաքին հղումներ ==
"European Solvents Industry Group - ESIG - ESIG European Solvents Industry Group" Solvents in Europe.
Table and text O-Chem Lecture
Tables Properties and toxicities of organic solvents
CDC – Organic Solvents – NIOSH Workplace Safety and Health Topic
EPA - Solvent Contaminated Wipes
Բադիա Պոլեզինե

Բադիա Պոլեզինե  (իտալերեն՝ Badia Polesine), քաղաք Իտալիայում։ Տեղակայված է Վենետո մարզում՝ Ռովիգո գավառում։ Բնակչությունը կազմում է 10431 մարդ, բնակչության խտություն՝ 237 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 45021։ Հեռախոսային կոդ՝ 0425։
Բադիա Պոլեզինեն սահմանակից է Կանդա, Կաստանյարո, Կաստելբալդո, Ջաչիանո կոն Բարուչելլա, Լենդինարա, Մասի, Պիաչենցա դ'Ադիջե, Տերացո, Տրեչենտա մունիցիպալիտետներին։ 
Գլխավոր տեսարժան վայրը Վանգադիցայի աբբայությունն է։
Քաղաքի հովանավորն է Սուրբ Թեոբալդը։ Տոնը տնշվում է հուլիսի 1-ին։


== Ծանոթագրություններ ==
Յափալթուն

Յափալթուն, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Թոնուսի գավառակում։


== Պատմություն ==
Բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին մտնում էր Շարղշլայի գյուղախմբի մեջ և ուներ մոտ 1300 հայ բնակիչ։


== Պատմամշակութային կառույցներ ==
Յափալթունն ուներ 1116 թվականին կառուցված հայկական եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուբաբարա

Ուբաբարա, բերդաքաղաք Հին Հայաստանում` Ուրարտուում։ Ուրմիո Լճից արևելք` Աուկանե երկրամասի Զիկիրտա մարզում։ Հիշատակվում է Ուրարտուի թագավոր Սարդուրի Բ-ի (մ.թ.ա. 721-705 թթ.) սեպագիր արձանագրություններում։


== Ծանոթագրություններ ==
Նորվեգիայի պատմություն (ձեռագիր)

Նորվեգիայի պատմություն (լատ.՝ Historia Norwegiæ), 12-րդ դարում անհայտ հոգևորականի կողմից լատիներեն լեզվով գրված Նորվեգիայի համառոտ պատմությունն է։ Ներկայումս ամենահայտնի պահպանված ձեռագիրը պատկանում է Դալուզի գրաֆներին և գտնվում է Շոտլանդիայի Բրեչինյա բնակավայրի համանուն ամրոցում։ Այդ ձեռագիրը թերի է։ Նախկինում համարվում էր, որ այս ձեռագիրը գրվել է 15-րդ դարում, իսկ այժմ համարվում է, որ այն գրվել է 1500-1510 թվականներին։ Ձեռագրի տեքստը ավելի հին է, քանի որ հիմնվում է հրաբխի ժայթքման և երկրաշարժի վրա, որը տեղի է ունեցել 1211 թվականին։


== Բովանդակություն ==
I. Նորվեգիայի աշխարհագրական դիրքի համառոտ բնութագրություն և նրա տարածքները, հետո Նորվեգիայի համառոտ պատմություն
II. Ազգաբանություն՝ Օրկյան կղզիների գրաֆներ
III. Նորվեգիայի թագավորների ցանկ


== Նկարագրություն ==
Մասնավորապես, ձեռագրի պարունակությունը տարբերվում է Սագա Ինգլինգախի մասին պատմության մեջ ընդգրկված Սնորրի Ստուլսոնի Heimskringla ժողովածույում առկա նյութից։ Բացի այդ, այն պարունակում է կարևոր տեղեկատվություն կապված էթնիկ ժողովուրդների և նրանց ծեսական արարողությունների մանրամասնությունների վերաբերյալ։ Ոմանց համար այս ձեռագիրը համարվում է ամենահին ձեռագիր տեղեկատուն։


== Այլ տեղեկություն ==
Ձեռագիրը հրապարակվել է 1850 թվականին Պյոտր Անդրեաս Մունկի կողմից։ 1880 թվականին լույս է տեսել Գուստավ Շտորմի հրատարակումը։ Գիրքը թարգմանվել է անգլերեն 2001 թվականին։


== Ծանոթագրություններ ==
Մոնտե Կաստելո դի Վիբիո

Մոնտե Կաստելո դի Վիբիո (իտալերեն՝ Monte Castello di Vibio), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 1616 մարդ (2004 թվականի տվյալներով)։ Խտությունը՝ 52 մարդ/կմ²։ Տարածքը՝ 31 կմ²։ Էլեկտրոնային փոստ՝ 6057։ Հեռախոսային կոդ՝ 075։
Քաղաքում է Կոնկորիդա թատրոնը, որը իտալական ոճով ամենափոքր թատրոնն է։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Յարբաշի

Յարբաշի, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Եվրոպայի հայ ուսանողների միություն

Եվրոպայի հայ ուսանողների միություն (ԵՀՈԻՄ), Եվրոպայում հայ ուսանողներին միավորող կազմակերպություն է։ Հիմնվել է 1960-ական թվականներին՝ Իտալիայի Պարմա քաղաքի (մեծ մասամբ՝ Մխիթարյան նախկին սաներ), ինչպես նաև եվրոպական այլ երկրների հայ ուսանողների ջանքերով։ Մինչև 1970-ական թվականների կեսն աշխույժ գործունեություն է ունեցել, գումարել է հավաքույթներ, հրատարակել գիրք Հայ դատի մասին։
Խնայողական մատ

Խնայողական մատ (պատ), շախմատային պարտիայում կամ խնդիրներում մատի (պատի տարատեսակ, որին ներգրավված են գրոհող կողմի միաժամանակ բոլոր խաղաքարերը, բացի, հնարավոր է, արքայից և զինվորներից։ Գործնական պարտիաներում որպես կանոն հանդիպում է խոր վերջնախաղերում, երբ կողմերի խաղաքարերի քանակությունը նվազագույն է։
Խնայողական մատերը հաճախ հանդիպում են գծային մատերի մեջ (երկու ծանր խաղաքարերով՝ նավակով և թագուհով, կամ այդ խաղաքարերի զույգերով)։ Վերջնախաղերում, որտեղ միայնակ արքային դիմակայում են արքան և նավակը, արքան և փիղն ու ձին, կարող է առաջանալ խնայողական մատի դիրք։
Խնայողական մատը (պատը), որը միաժամանակ և մաքուր է, կոչվում է ճիշտ։


== Տես նաև ==
Մատ (շախմատ)
Մաքուր մատ
Ճիշտ մատ


== Ծանոթագրություններ ==


== Աղբյուրներ ==
Շախմատային եզրերի բառարան. խնայողական մատ
Խնայողական մատ
Լեյնսթերի դրոշ

Լեյնսթերի դրոշ, Իռլանդիայի Լենսթեր նահանգի դրոշը։ Իրենից կանաչ ֆոնի վրա արծաթագույն լարերով ոսկե տավիղ է ներկայացնում։ Օգտագործվում էր որպես իռլանդական ազգայնականության խորհրդանիշ սկսած 18-րդ դարից և որպես կղզու խորհրդանիշ, քանի որ մինչև 1922 թվականը ընդհանրապես Իռլանդիայի դրոշն էր։

		


== Ծանոթագրություններ ==
Աղեղնավոր

Աղեղնավոր կենդանակերպի համաստեղություններից, որի սիմվոլը  (Յունիկոդ՝ ♐) է, մի ոճավորված աղեղ։ Աղեղնավորը գտնվում է Օձակիր համաստեղության արևելքում և Այծեղջյուր համաստեղության արևմուտքում։
Աղեղնավոր համաստեղությունում են գտնվում հետևյալ Մեսյե առարկաները՝

Նաև Աղեղնավորում են գտնվում NGC 6522 և NGC 6528 գնդային աստղաբույլերը, NGC 6520 աստղաբույլը և B86 (Թանակի Կետ) միգամածությունը։


== Աղբյուրներ ==
Արմշատ

Արմշատ, գյուղ Արևմտյան Հայաստանում, Վանի վիլայեթի Շատախի գավառակում, Վանա լճից հարավ։
1909 թվականին ուներ 40 տուն՝ մոտ 270 հայ բնակիչներով, որոնք զբաղվում էին անասնապահությամբ, երկրագործությամբ։ Կար եկեղեցի (Ս․ Վարդան)։
Բնակիչները եռանդուն մասնակցություն են ցույց տվել Շատախի 1915 թվականի հերոսական ինքնապաշտպանությանը։ Արմշատն ավերվել է առաջին համաշխարհային պատերազմի տարիներին։ Բնակիչների մի մասը, փրկվելով կոտորածներից, ապաստան է գտել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խոսրով Թորոսյան

Անվան այլ կիրառումների համար տե՛ս՝ Խոսրով (այլ կիրառումներ)Խոսրով Աղասու Թորոսյան (սեպտեմբերի 3, 1930(1930-09-03), Հարթաշեն, Հայաստան - նոյեմբերի 11, 1988(1988-11-11), Երևան, Հայկական ԽՍՀ, ԽՍՀՄ), խոշոր իրավագետ, գիտնական, պրոֆեսոր, իրավաբանական գիտությունների դոկտոր։


== Կենսագրություն ==
Խոսրով Թորոսյանը ծնվել է 1930 թվականին Հայկական ԽՍՀ-ի Սպիտակի շրջանի Հարթաշեն գյուղում։ Միջնակարգ դպրոցը ավարտել է Թբիլիսիում։ 1949 թվականին ընդունվել է և 1954 թվականին ավարտել է Երևանի պետական համալսարանի իրավաբանական ֆակուլտետը։
1954-1960 թվականներին աշխատել է դատախազության և արդարադատության տարբեր մարմիններում։ 1960 թվականին աշխատանքի է անցել Երևանի Մատենադարանում, տարիներ շարունակ զբաղվել է գիտահետազոտական աշխատանքով։ 1966 թվականին Թորոսյանը պաշտպանել է ատենախոսություն ու ստացել՝ իրավաբանական գիտությունների թեկնածուի, իսկ 1983 թվականին՝ դոկտորի գիտական աստիճան։
Խոսրով Թորոսյանի հիմնական աշխատությունները վերաբերվում են հայ հին իրավունքի, մասնավորապես՝ Մխիթար Գոշի «Դատաստանագրքի» համակողմանի ուսումնասիրմանը։ Դրանց մի մասը լույս է տեսել ռուսերեն։ Նա բազմիցս մասնակցել է հանրապետական և միութենական գիտատեսական համաժողովների, հանդես եկել կարևոր զեկուցումներով, մասնակցել բանավեճերի։


== Աշխատություններ ==
Խոսրով Թորոսյան, «Դատարանը և դատավարությունը 10-13-րդ դարերում» (մենագրություն)
Խոսրով Թորոսյան, Երկու խմբագրություն Մխիթար Գոշի Դատաստանագրքի / «Բանբեր Մատենադարանի», №1, 1962
Խոսրով Թորոսյան, «Մխիթար Գոշի Դատաստանագրքի ձեռագրերն ու խմբագրությունները» / «Պատմաբանասիրական հանդես», №1, 1963
Խոսրով Թորոսյան, «Մխիթար Գոշի Դատաստանագրքի հետ կապված մի քանի հարցերի մասին» / «Պատմաբանասիրական հանդես», №1, 1964
Խոսրով Թորոսյան, Դատարանային համակարգը միջնադարյան Հայաստանում ըստ Մխիթար Գոշի Դատաստանագրքի / ԳԱ «Տեղեկագիր», №125, 1965
Խոսրով Թորոսյան, «Ընդդատությունը միջնադարյան Հայաստանում», / «Բանբեր Մատենադարանի», №8, 1967
Խոսրով Թորոսյան, «Մխիթար Գոշի Դատաստանագրքի գործադրության մասին միջնադարյան Հայաստանում», / «Պատմաբանասիրական հանդես», №3, 1971
Խոսրով Թորոսյան, Մխիթար Գոշ, Գիրք Դատաստանի, աշխատասիրությամբ Խոսրով Թորոսյանի, Երևան, 1975
Хосров Торосян, «Судоустройство и судопроизводство в средневековой Армении по Судебнику Мхитара Гоша». Автореферат-диссертация на соискание учёной степени кандидата юридический наук, 1969
Хосров Торосян, «Суд и процесс в Армении X-XIII вв.», Ереван, 1975


== Տես նաև ==
ԵՊՀ իրավաբանական ֆակուլտետ
Հարթաշեն


== Ծանոթագրություններ ==


== Գրականություն ==
Սերգեյ Ավագյան,  Հայ իրավաբաններ, Երևան, ««Զանգակ - 97»», 2005, էջ 124-125։
Լիննա (այլ կիրառումներ)

Լիննա անունը կամ տերմինը կարող է վերաբերել հետևյալ հոդվածներին․

Լիննա - գյուղ Էստոնիայի Յիհվի շրջանի կազմում։
Լիննա - գյուղ Էստոնիայի Հելմե շրջանի կազմում։
Microsoft Lumia 950 XL

Microsoft Lumia 950 XL (կոդային անվանումը՝ Cityman, հիշատակում հին Nokia Cityman-ին), սմարթֆոն մշակված Microsoft-ի կողմից, պաշտոապես ցուցադրվել է 2015 թվականի հոկտեմբերի 6-ին և թողարկվել է 2015 թվականի նոյեմբերի 20-ին ավելի փոքր Lumia 950-ի հետ։ Lumia 950 XL-ը Nokia Lumia 1520-ի հաջորդողն է և առաջին հեռախոսներից մեկն է որ ի սկզբանե աշխատում է Windows 10 Mobile-ով։ Հեռախոսը հիմնականում նախատեսված էր դրոշակակիր սարքավորում ցանկացող օգագործողների համար, ի տարբերություն Microsoft-ի բյուջետային սարքերի շուկայի զարգացման վրա կենտրոնանալու նախկին ռազմավարության։


== Սարք ==
Lumia 950 XL-ն ունի պոլիկարբոնատ շրջանակ փոխարինելի ետևի կափարիչով, որը թույլ է տալիս մուտք գործել մարտկոց ինչպես նաև SIM և microSD քարտի սլոթներ։ Հեռախոսը հասանելի է երկու գույնով, սև և սպիտակ, սակայն երրորդ կողմի փոխարինման կափարիչները հասանելի են տարբեր գույներով և նյութերով։


=== Ներքուստ ===
Lumia 950 XL-ը օգտագործում է Qualcomm Snapdragon 810 MSM8994 չիպ, որը համատեղում է չորս 2 ԳՀց Cortex-A57 և չորս 1.5 ԳՀց Cortex-A53 միջուկներ big.LITTLE ճարտարապետության մեջ, թույլ տալով առավել ինտենսիվ հաշվարկային աշխատանքներ "big" միջուկներում ավելի արագ աշխատեցնելու համար իսկ քիչ առաջնահերթությամբ հոսքերը աշխատեցնել դանդաղ "LITTLE" միջուկներում։ Չիպը նաև ներառում է Adreno 430 ԳՄ և սառեցվում է ջերմային խողովակով որը շեղում է հեռախոսի մեջ տաքությունը։
Հեռախոսն ունի 3 ԳԲ LPDDR4-ով ՕՀՍ, և 32 ԳԲ ներքին հիշողություն որը կարող է ընդլայնվել microSD քարտերով մինչև 256 ԳԲ չափով։


=== Էկրան ===
Lumia 950 XL-ն ունի 5.7 դյույմ AMOLED էկրան 2560x1440 (WQHD) բանաձևով և 16:9 տեսանկյունային հարաբերակցություն։ Պիքսելի խտությունը 518 ppi է։ Էկրանը պաշտպանված է Gorilla Glass 4-ով և ունի ClearBlack տեխնոլոգիա արևի լույսի տակ տեսանելիության բարելավման համար, ինչպես նաև կրկնակի սեղմում արթնանալու համար, բայց ի տաբերություն նախկին Lumia դրոշակակիրների սա չի աջակցում գերզգայուն հպուման նման որոշ հատկություններ։


=== Տեսախցիկ ===

Lumia 950 XL-ը ունի 20 ՄՊ PureView-բռենդավորված ետևի տեսախցիկ, որը պարունակում է1/2.4 դյույմ BSI սենսոր1.12 μm պիքսելներով և ֆազային ավտոֆոկուս, 6-տարր Carl Zeiss լինզա f/1.9 ապերկտուրայով, 5-րդ սենդի օպտիկական նկարի կայունացում, և եռակի-LED RGB լուսարձակ, որը կարող է կարգավորվել շրջակա լույսի գույնին համապատասխանեցնելու համար։ Նկարի առավելագույն բանաձևը 4:3 տեսանկյունային հարաբերակցությամբ 4992x3744 պիքսելն է (18.7 ՄՊ) և 16:9 տեսանկյունային հարաբերակցությամբ 5344x3008 պիքսելը (16.1 ՄՊ)։


== Ծրագրային ապահովում ==
Lumia 950 XL-ը սկզբնապես մեկնարկել է Windows 10 Mobile տարբերակ 1511-ով. Microsoft-ը թողարկել է Windows 10 Mobile տարբերակ 1607-ը (Anniversary Update) 2016 թվականի օգոստոսին, տարբերակ 1703-ը (Creators Update) 2017 թվականի ապրիլին և տարբերակ 1709-ը (Fall Creators Update) 2017 թվականի հոկտեմբերին։ Հեռախոսը կստանա ծրագրային ապահովման թարմացումներ մինչև 2019 թվականի դեպտեմբեր։
Երրորդ կողմի մշակողներին հաջողվել է տեղափոխել Windows 10 ARM-ը Lumia 950 XL-ի մեջ, հեռախոսին հնարավորություն ընձեռելով աշխատեցնել Windows-ի ամբողջական աշխատասեղանային տարբերակը։


== Ծանոթագրություններ ==
Անդրիյաշևկա (գյուղ, Բերդիչևի շրջան)

Անվան այլ կիրառումների համար տե՛ս՝ ԱնդրիյաշևկաԱնդրիյաշևկա (ուկրաիներեն՝ Андріяшівка), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Անդրիյաշևկա գյուղում բնակվում էր 627 մարդ։ Բնակավայրը զբաղեցնում է 1822 կմ² տարածք։ Բնակչության խտությունը կազմում էր 344,13 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերնուխա (գյուղ, Բուտուրլինսկի շրջան)

Անվան այլ կիրառումների համար տե՛ս՝ ՉերնուխաՉերնուխա (ռուս.՝ Чернуха), գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եգիպտահայ կերպարվեստ

Եգիպտահայ գաղութը մշակութային աշխույժ կյանք է ունեցել, անմիջական շփումը Եվրոպայի հետ նպաստել է հայ արվեստագետների գեղարվեստական մակարդակի բարձրացմանը։ 


== Եգիպտահայերի արվեստի տարածումը ==
1944 թվականից Կահիրեում և Ալեքսանդրիայում կազմակերպվել են ցուցահանդեսներ, վարպետությամբ աչքի են ընկել ավագ սերնդի գեղանկարիչներ Երվանդ Դեմիրճյանը, Պարույր Պարտիզպանյանը, Գրիգոր Մկրտչյանը, Հովիվյանը, Տիրան Կարապետյանը։ Ալեքսանդր Սարուխանը երգիծանկարչության հիմնադիրն է Եգիպտոսում։ Մերձավոր Արևելքում լայնորեն տարածված նրա ծաղրանկարներն առանձնանում են ասելիքի սրությամբ և կատարման ուրույն հատկանիշներով։ 

Հեղինակ է «Այս պատերազմը» (1945), «Մենք մեր ակնոցով» (1962) և այլ երգիծանկարների ժողովածուների։ Նրա 40 հազարից ավելի գործեր տպագրվել են տարբեր երկրների մամուլում։ Սարուխանին աշակերտել է Ֆրանսիայում ճանաչված ծաղրանկարիչ էդմոն Քիրազը (Քիրազյան)։


== Տարբերվող արվեստը ==
Իրենց արվեստի որոշակի ինքնատիպությամբ առանձնանում են նաև միջին սերնդի նկարիչներ Աշոտ Զորյանը, Բյուզանդ Կոջամանյանը, Սիմոն Սամսոնյանը (վերջին երկուսը հետագայում բնակվել են ԱՄՆ-ում), Համբարձումյանը, Արտե (Արտեմիս) Թոփալյանը, Շուշան Եգոյանը։ Ստեղծագործ, կյանքը Եգիպտոսում է սկսել Հակոբ Հակոբյանը (1962 թվականին հայրենադարձել է), պատկերել է թշվառ մարդկանց, ստեղծել նատյուրմորտներ («Կինը խոհանոցում», 1959, «Սխտորներ», 1961, «Վիշտ», 1961, և այլն)։ Նկարիչ, արվեստաբան, մանկավարժ Օննիկ Ավետիսյանն ազգային թեմաներով ստեղծել է «Եղերամայրեր» (1946), «Հայկական պար», «Անթիլիաս» և այլ գործեր, որոնք առանձնանում են ընդգծված ծավալներով, հնչեղ գույներով, գծանկարի ամուր կառուցվածքով։ Հրատարակել է նաև «Փորձ մը հայ տպագրական տառերու բարեփոխութեան եւ արդիականացման» (1946) գիրքը։ Նրա «Հայ նկարիչներ և քանդակագործներ» (ֆրանսերեն, 1959) գիրքը եզակի ներդրում է հայ կերպարվեստագիտության մեջ։ Եգիպտահայ արվեստագետների նոր սերնդի ներկայացուցիչներից են Ջեկ Փափազյանը, Ավետիսյանը, էլիս Վարթումյանը, Վարդապետյանը, Արմենուհի ժամկոչյանը և ուրիշներ։
Գիրգոպ

Գիրգոպ, ձմեռանոց Արևմտյան Հայաստանում, Էրզրումի մարզի Բայազետի օկրուգում։ 1877-1878 թվականներին ուներ 7 տուն՝ 43 քուրդ բնակիչ։


== Ծանոթագրություններ ==
Արաբքենդ (Էրզրումի գավառ)

Անվան այլ կիրառումների համար տե՛ս՝ Արաբքենդ (այլ կիրառումներ)Արաբքենդ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջարոլե

Ջարոլե (իտալ.՝ Giarole), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 701 մարդ (2008)։ Բնակչության խտությունը՝ 135 մարդ/կմ²։ Տարածքը կազմում է 5 կմ²։ Փոստային ինդեքս՝ 15036։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։ 0142 68123


== Արտաքին հղումներ ==
Վիճակագրության ազգային ինստիտուտ (անգլ.)


== Ծանոթագրություններ ==
Հանս Եգեր

Հանս Հենրիկ Եգեր (նորվ.՝ Hans Henrik Jæger, 2 սեպտեմբերի, 1854, Դրամեն – 8 փետրվարի, 1910, Քրիստիանիա), նորվեգացի գրող, փիլիսոփա և անարխիստ քաղաքական ակտիվիստ, ով եղել է Օսլոյում (այն ժամանակ՝ Քրիստիանիա) հիմնադրված բոհեմական խմբի անդամ, որ կոչվում էր Քրիստիանիայի բոհեմականներ։


== Կենսագրություն ==
Հանս Հենրիկ Եգերը ծնվել է 1854 թվականի սեպտեմբերի 2-ին Դրամեն քաղաքում, սակայն իր մանկության մեծ մասն անցկացրել է Բերգենում։ 1967-1874 թվականներին եղել է նավաստի։ 1875 թվականին նա ավարտել է համալսարանը։ Մի որոշ ժամանակ աշխատել է որպես խորհրդարանական թղթակից։ Սովորել է փիլիսոփայություն, հետաքրքրություն է ցուցաբերել Կանտի, Հեգելի և Ֆիխտեի փիլիսոփայական հայացքների նկատմամբ։ Ծանոթ է եղել նկարիչ Էդվարդ Մունկի հետ, եղել է նրա ընկերը։ Մունկն ստեղծել է Եգերի մի քանի դիմանկարներ։


== Ստեղծագործություն ==
1878 թվականին Հանս Հենրիկ Եգերի ընկերը՝ Գունար Հեյբերգը, հրատարակել է Եգերի փիլիսոփայական աշխատությունը, որում նա քննադատել է Կանտին իր պրակտիկ իդեալիզմի համար։ Դեռ ուսանողական տարիներին Հանս Հենրիկ Եգերը դարձել է դետերմինիզմի գաղափարների կողմնակից, ինչպես նաև հայտարարել է, որ չի ընդունում բարոյականությունն ու կրոնները։ Նա դեմ է հանդես եկել նաև ամուսնությանը, որը համարել է սոցիալական անհավասարության աղբյուր, եղել է ազատ սիրո ու սոցիալիզմի կողմնակից։ Եգերն անդամակցել է նորվեգական բոհեմական խմբակին, որ կոչվել է «Քրիստիանիայի բոհեմ» (նորվ.՝ Kristianiabohêmen):
Հանս Եգերը նախ հրատարակել է «Օլգա» (1883) և «Մտավոր գայթակղություն» (նորվ.՝ En intellektuel Forførelse, 1884) պիեսերը, ապա «Քրիստիանիայի բոհեմի կյանքից» (նորվ.՝ Fra Kristiania-bohemen, 1886) վեպը, որն արգելվել է ու բռնագրավվել, իսկ Եգերն ինքը դատապարտվել է վաթսունօրյա բանտարկության։ Դատարանում նրա արտասանած պաշտպանական ելույթը հետագայում տպագրվել է (նորվ.՝ Min forsvarstale i høyesterett): Վեպին կցված է նաև Եգերի «Բոհեմի էրոտիկ խոստովանությունները» (նորվ.՝ Bohemens erotiske bekjennelser, 1893-1903) եռահատոր աշխատությունը։
Իր կյանքի վերջին տարիներին Հանս Եգերն զբաղվել է ավելի շատ հրապարակախոսությամբ. նա հեղինակել է «Անարխիզմի աստվածաշունչը» (նորվ.՝ Anarkiets bibel, 1906) և «Սոցիալիզմի այբբենարան» (նորվ.՝ Socialismens ABC; 1906-1910, անավարտ) երկերը։


== Ծանոթագրություններ ==


== Արտաքին հղումներ ==
* Hans Jæger Page Archived 2005-10-27 at the Wayback Machine. at the Anarchist Encyclopedia
Եգերի գրքերի թվայնացված տարբերակները Նորվեգիայի Ազգային գրադարանի կայքում
Քեթրին Սարաֆյան

Քեթրին Սարաֆյան (անգլ.՝ Katherine Sarafian, 1970, San Leandro, Ալամեդա շրջան, Կալիֆոռնիա, ԱՄՆ), հայկական ծագմամբ ամերիկացի պրոդյուսեր Պիքսարում։ 2007 թվականին եղել է «Առևանգում» կարճամետրաժ ֆիլմի պրոդյուսերը։ Ինչպես նաև աշխատել է Պիքսարի այլ նախագծերի վրա։
Առավել հայտնի աշխատանքներից են «Խիզախը» անիմացիոն ֆիլմը։


== Կենսագրություն ==
Քեթրին Սարաֆյանը ընտանիքի երեք երեխաներից միջնեկն է։ Մեծացել է Սան ԼԵոնարդոյում՝ Կալիֆոռնիա նահանգում։ Նրա ծնողները հայեր էին։ Մայրը՝ Ալիսան զբաղվել է քաղաքացիական հարցերի հետ կապված ակտիվ գործունեությամբ։ Նրա հայրը եղել է քահանա Սուրբ Վարդան հայկական եկեղեցում, ով մահացել է 2009 թվականին։ Հայկական ավանդույթները և եկեղեցական ու հոգևոր գործոնը մեծ ազդեցություն են թողել Քեթրինի վրա։ 


== Կարիերա ==
Սարաֆյանը աշխատել է Պիքսար ընկերության «Առևանգում» կարճամետրաժ ֆիլմի վրա (2006), ինչպես նաև «Խիզախը» ֆիլմի վրա, որի պրեմիերան եղել է 2012 թվականին։ Հենց այդ ֆիլմի համար նա նոմինացվել է Producer's Guild Award-ի ակնառու պրոդյուսեր անիմացիոն ֆիլմի համար անվանակարգում։
2013 թվականի հունվվարի 13-ին Ոսկե Գլոբուս մրցանակաբաշխույան ժամանակ Քեթրին Սարաֆյանը և Խիզախը մուլտֆիմլի ռեժիսոր Մարկ Էնդրյուսը ստացել և ընդունել են մրցանակ լավագույն անիմացիոն ֆիլմի համար։


== Անձնական կյանքը ==
Քեթրինը բնկավում է Օկլենդում իր ամուսնու հետ՝ Մհեր Գուրջյանի, ով վիզուալ էֆեկտների մասնագետ է։ Նրա հետ ամուսնացել է «Խիզախ» մուլտֆիլմի աշխատանքների ժամանակ։ Քեթրինը և Մհերը ունեն երկու որդի։


== Պրոդյուսերական ֆիլմագրություն ==
«Սուպեր ընտանիքը» (2004) (պրոդյուսերի օգնական)
«Առևանգում» (2006) (պրոդյուսեր)
«Խիզախը» (2012) (պրոդյուսեր)


== Մրցանակներ ==
2013- Ոսկե Գլոբուս, Լավագույն անիմացիոն ֆիլմ՝ Խիզախը
2013- Օսկար, լավագույն անիմացիոն ֆիլմ՝ Խիզախը


== Կինեմատոգրաֆիա ==


== Ծանոթագրություններ ==


== Արտաքին հղումներ ==
Brave ֆիլմը՝ BAFTA մրցանակի դափնեկիր(չաշխատող հղում)
Պրոդյուսեր Քեթրին Սարաֆյանի «Խիզախը» «Օսկարի» մրցանակակիր է
«Քեթրին Սարաֆյան»(անգլ.) ֆիլմը Internet Movie Database կայքում
Սամվել Գյուլնազարյան

Սամվել Համազասպի Գյուլնազարյան (հուլիսի 27, 1958(1958-07-27), Երևան, Հայկական ԽՍՀ, ԽՍՀՄ), հայ ճարտարապետ։


== Կենսագրություն ==
Սամվել Գյուլնազարյանը ծնվել է 1958 թվականին, Երևանում։ 1980 թվականին ավարտել է Երևանի պոլիտեխնիկական ինստիտուտը։ 1996 թվականից ԱՄՆ գրանցված ճարտարապետների ազգային խորհրդի անդամ է։
Գյուլնազարյանի նախագծերով Վաշինգտոնում կառուցվել են ԱՄՆ արդարադատության «Արիել-Ռիոս» և ԱՄՆ վետերանների նախարարությունների, Նյու-Յորքում՝ երկաթգծի վարչության կենտրոնի, Գեյտիսբուրգում՝ ԱՄՆ տեխնոլոգիաների և չափորոշիչների ինստիտուտի, Պիտսբուրգում՝ Տարածաշրջանային թանգարանի շենքերը, Հարավային Կորեայում՝ «Հէ-Սոնգ Պլազա» համալիրը, Մոսկվայի Հին Արբատ փողոցի «Ցենտր-Արբատ» շենքը, Երևանի գեղասահքի դպրոցը։


== Ծանոթագրություններ ==
Շախվորոստովկա (գյուղ, Միրգորոդի շրջան)

Անվան այլ կիրառումների համար տե՛ս՝ ՇախվորոստովկաՇախվորոստովկա (ուկրաիներեն՝ Шахворостівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Շախվորոստովկա գյուղում բնակվում էր 773 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարդուղիմեոս Բոլոնիացի

Բարդուղիմեոս Բոլոնիացի, Բարթուղիմեոս Մարաղացի (անհայտ, Բոլոնիա, Պապական մարզ - 1333, Սուրբ Աստվածածին վանք, Ադրբեջան), իտալացի աստվածաբան և փիլիսոփա, դոմինիկյան քարոզիչ, Մարաղայի առաջին լատին եպիսկոպոսը, ունիթոռական շարժման գաղափարախոս։


== Գործունեություն ==
1318-ին Հովհաննես 22-րդ պապը նրան Պետրոս Արագոնացու և Հովհաննես Սվինֆորդի հետ միասին ուղարկել է Մարաղա՝ հայերի մեջ կաթոլիկություն տարածելու և նրանց Հռոմի պապին ենթարկելու նպատակով։ Բարդուղիեմոս Բոլոնիացու Մարաղայում հաստատած դոմինիկյան վանքն ու դպրոցը դարձան ունիթոռների հոգևոր և կրթական կենտրոնը, որը քայքայիչ աշխատանք էր տանում հայոց եկեղեցու դեմ։ Բարդուղիմեոս Բոլոնիացին ունեցել է հայ աշակերտներ, կաթոլիկությանը հարող գործիչներ (Քռնայի վանքի առաջնորդ Հովհան Քռնեցի, Հակոբ Քռնեցի և ուրիշներ)։ 1330 թվականին տեղափոխվել է Քռնա (Նախիջևանի գավառ) և ընդլայնել իր քարոզչական ու գիտական ուսուցողական գործունեությունը։ Գլաձորի և ապա Տաթևի համալսարանների գաղափարական դիմադրության հետևանքով Բարդուղիմեոս Բոլոնիացու և նրա հետևորդների ճիգերը ապարդյուն եղան, չնայած նրանց հաջողվեց կաթոլիկություն տարածել Նախիջևանի շրջանի հայության մի հատվածի մեջ, որը, հետզհետե կտրվելով հայ հասարակությունից, [[17-րդ դար|XVII] -XVIII դարերում մահմեդականություն ընդունեց։ Բարդուղիմեոս Բոլոնիացին եղել է Թովմա Ակվինացու հետևորդ, «չափավոր ռեալիզմի» կողմնակից։ Բնագիտության և բնափիլիսոփայության բնագավառում հետևել է Ալբերտ Մեծին, զբաղվել տիեզերագիտության, տարրաբանության և մարդակազմության հարցերով։ Բարդուղիմեոս Բոլոնիացու երկերը («Քարոզգիրք», «Մեկնութիւն վեցօրէից», «Տրամաբանութիւն» են), թարգմանված նրա հայ գործակիցների և աշակերտների (մեծ մասամբ՝ Հակոբ Քռնեցու) աջակցությամբ, պահպանվել են միայն հայերեն։ Ուսուցողական նշանակությունից բացի նրանք որոշ դեր են խաղացել նաև հայ փիլիսոփայական մտքի աշխուժացման գործում։ Նրա օրոք, ըստ երևույթին, իր և Պետրոս Արագոնացու ղեկավարությամբ հայ ունիթոռները թարգմանել են Թովմա Ակվինացու, Ալբերտ Մեծի և Զիլբերտոս Պոռետացու երկերը։ Այդ թարգմանությունների հետ միասին նրա երկերը հայ մտածողներին ծանոթացնում էին միջնադարյան Եվրոպայի փիլիսոփայական մտքին, նյութ մատակարարում կաթոլիկ գաղափարախոսության դեմ մղվող պայքարում։ Մահացել է Քռնայի վանքում։


== Ծանոթագրություններ ==
Նագորնոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՆագորնոեՆագորնոե (ուկրաիներեն՝ Нагірне, Ղրիմի թաթարերեն՝ Mahuldür), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Մախուլդուր։
2001 թվականի տվյալներով Նագորնոե գյուղում բնակվում էր 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1609

1609 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1609 թվականն է, 
XVII դարի 9-րդ տարին։


== Դեպքեր ==


== Ծնունդներ ==


== Մահեր ==
Ահարոն Ադիբեկյան

Ահարոն Ադիբեկյան (փետրվարի 27, 1942(1942-02-27) - հունվարի 3, 2021(2021-01-03)), սոցիոլոգ, «Սոցիոմետր» անկախ սոցիոլոգիական կենտրոնի նախկին տնօրեն։


== Կրթություն ==
1960-ին ընդունվել է Երևանի Պոլիտեխնիկական ինստիտուտի քիմիկո-տեխնոլոգիական ֆակուլտետ և 1971-ին ավարտել է Երևանի Պետական Համալսարանի փիլիսոփայական բաժանմունքը։ 1971-1974 թթ եղել է Կոնկրետ-սոցիոլոգիական հետազոտությունների ինստիտուտի (Մոսկվա) ասպիրանտ, որտեղ 1978-ին պաշտպանել է թեկնածուական թեզ՝ նվիրված անձի ապրելակերպի ուսումնասիրման տեսամեթոդաբանական հարցերին։


== Մասնագիտական գործունեություն ==
1981-ին կազմակերպել է սոցիոլոգիական հետազոտությունների խումբ, որը առանց իրավաբանական կարգավիճակի, տնտհաշվարկային հիմունքներով հիմնարկ-ձեռնարկությունների համար կատարել է կիրառական ուսումնասիրություններ աշխատանքի կազմակերպման, աշխատակազմի կառավարման, բնակչության տնտեսական-քաղաքական ակտիվության, նոր սերունդների սոցիալականացման, ընտրությունների անցկացման խնդիրների վերաբերյալ։
1988-ից մշակել և կիրառել է տարրական դպրոց և բարձրագույն ուսումնական հաստատություն ընդունելու թեստային համակարգեր։
1988-ից զբաղվում է մարկետինգային հետազոտություններով՝ Հայաստանի Ռեկլամային Գործակալության, Հայյուվելիրտորգի, Հայկենցաղսպասրկման, Աշտարակ կաթի, Գրանդ Տոբակոյի, Գրանդ Քենդիի, Սիգարոնի, International Spirit Company-ի, Երևանի կոնյակի գործարանի պատվերներով։
1991-ին հիմնել է «Սոցիոմետր» սոցիոլոգիական կենտրոնը, որը առ այսօր կատարել է ավելի քան 350 հետազոտություններ՝ Համաշխարհային Բանկի, Զարգացման Ասիական Բանկի, UNDP-ի, INTAS-ի, IFES-ի, IDEA-ի, JICA-ի, CIVICUS-ի. Առողջապահության Համաշխարհային Կազմակերպության, ՀՀ Կառավարության և առանձին նախարարությունների, տարբեր կուսակցությունների և հասարակական կազմակերպությունների և անհատ թեկնածուների պատվերները։
Հայտնի է Հայաստանի ներքաղաքական հարցերի շուրջ իր բազմաթիվ  վերլուծություններով։


== Կրթական գործունեություն ==
1975-ից դասավանդել է 15 բուհերում մոտ 25 առարկա՝ փիլիսոփայություն, գեղագիտություն, բարոյագիտություն, մեթոդաբանություն, կրոնի պատմություն, ընդհանուր և համեմատական մշակութաբանություն, ընդհանուր և հակ արվեստի պատմություն, քաղաքագիտություն, կառավարման տեսություն, սոցիոլոգիայի հիմունքներ և տարբեր մասնավոր սոցիոլոգիական տեսություններ՝ իրավունքի, բանդային հասարակարգերի, տնտեսագիտության, ԶԼՄ-ների, անձի, պետական վարչարարության, առողջապահության, արվեստի, ընտանիքի, ամուսնության և այլն։


== Ծանոթագրություններ ==
Գուրգեն Գրիգորյան

Գուրգեն Բաղիրի Գրիգորյան (նոյեմբերի 1, 1907(1907-11-01), Քռասնի, Արցախ - փետրվարի 12, 1978(1978-02-12), Ստեփանակերտ, Արցախ), խորհրդային հայ դերասան։


== Կենսագրություն ==
Գուրգեն Գրիգորյանը ծնվել է 1907 թվականի նոյեմբերի 1-ին Լեռնային Ղարաբաղի Քռասնի գյուղում։ 1934 թվականից՝ Ստեփանակերտի Մ․ Գորկու անվան հայկական դրամատիկական թատրոնի դերասան։
Մահացել է 1978 թվականի փետրվարի 12-ին Ստեփանակերտում։


== Դերերը թատրոնում ==


== Ծանոթագրություններ ==
Վորսովկա

Վորսովկա (ուկրաիներեն՝ Ворсівка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1649 թվականին։
2001 թվականի տվյալներով Վորսովկա գյուղում բնակվում էր 374 մարդ։ Բնակավայրը զբաղեցնում է 1473 կմ² տարածք։ Բնակչության խտությունը կազմում էր 253,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սահակ (Երնջակի եպիսկոպոս)

Անվան այլ կիրառումների համար տե՛ս՝ Սահակ (այլ կիրառումներ)Սահակ (9-րդ դար), Մեծ Հայքի Երնջակ գավառի եպիսկոպոս 841 թվականից։ Սահակ եպիսկոպոսի գլխավորությամբ Երնջակ քաղաքում 847 թվականին գումարվեց ժողով, ուր Հովհաննես Ե կաթողիկոսին արդարացրին։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Օլիվիա Կուկ

Օլիվիա Քեյթ Կուկ (անգլ.՝ Olivia Kate Cooke, դեկտեմբերի 27, 1993(1993-12-27), Օլդեմ, Մեծ Մանչեսթեր), բրիտանացի դերասանուհի, որը ճանաչում է ստացել A&E ալիքի «Մոթել Բեյթս» հեռուստասերիալում (2013-2017) խաղացած Էմմա Դեկոդի դերի շնորհիվ։ Հայտնի է նաև «Օուիջա», «Գոլեմ» (2016) և «Պատրաստվի առաջին խաղացողը» (2018) ֆիլմերում խաղացած դերերով։


== Վաղ տարիներ ==
Օլիվիա Կուկը ծնվել է 1993 թվականի դեկտեմբերի 27-ին Մեծ Մանչեսթերի Օլդեմ քաղաքում՝ Ջոն (ոստիկանության պաշտոնաթող սպա) և Լինդսի Կուկերի ընտանիքում։ Ունի կրտսեր քույր՝ Էլեոնորան։ Երբ նա փոքր էր, ծնողները բաժանվել են, նա և քույրը մնացել են մոր մոտ։ Վաղ հասակում զբաղվել է բալետով և մարմնամարզությամբ։


== Կարիերա ==
Նախքան «Մոթել Բեյթս» հեռուստասերիալի նկարահանումներին մասնակցելը (2013-2017), դերասանուհին «Անջատում» և «Քրիքլի Հոլլի գաղտնիքը» բրիտանական սերիալներում խաղացել է գլխավոր դերերից մեկը։ Ապա դրան հաջորդել են դերերեը «Էքսպերիմենտ։ Չարիք» (2014), «Օուիջա» (2014) և «Գոլեմ» (2016) սարսափ ֆիլմերում։
2018 թվականի մարտի 29-ին վարձույթի է բաց թողնվել ռեժիսոր Սթիվեն Սփիլբերգի «Պատրաստվի առաջին խաղացողը» գիտաֆանտաստիկ, արկածային ֆիլմը՝ Էռնեստ Քլայնի համանուն վեպի էկրանավորումը, որտեղ Օլիվիան խաղացել է գլխավոր դերերից մեկը։


== Անձնական կյանք ==
Ներկայումս դերասանուհին ապրում է Նյու Յորքում։ 2014 թվականին Կուկն աջակցել է Save the Children կազմակերպությանը և նկարահանվել «Bulgari» գովազդում։
Ավելի վաղ հանդիպել է դերասան Ալեքս Ռոյի հետ։ 2015 թվականից հանդիպել է դերասան Քրիստոֆեր Էբոթի հետ։


== Ֆիլմագրություն ==


== Մրցանակներ և անվանակարգեր ==
Մրցանակների և անվանակարգերի ամբողջական ցանկը Internet Movie Database կայքում։


== Ծանոթագրություններ ==
Գրիգոր Ուստա

Գրիգոր Ուստա (ծննդյան և մահվան թվականներն անհտհայտ է), XVII դարի հայ ճարտարապետ։ Ըստ շինարարական արձանագրության պահպանված բեկորի, Գրիգոր Ուստան «ջուղեցի Սրապիոնի որդին» է։ 1642-ին կառուցել է Երևանի Կաթողիկեի արևմտյան կողմին կից եռանավ ժամատունը («ժողովրդաբան», այժմ քանդված), որի համար բեմ է ծառայել հին եկեղեցին։


== Ծանոթագրություններ ==
(2756) Ջանգար

(2756) Ջանգար (անգլ.՝ Dzhangar), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,550803 ա. մ., առավելագույնը մոտենում է 2,2581 ա. մ. հեռավորության վրա և հեռանում 2,8435 ա. մ.։ Արեգակի շուրջ մեկ ամբողջական պտույտ է կատարում 1488,04 երկրային օրվա ընթացքում, իր ուղեծրով շարժվելով միջինում 0,241929 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2756) Ջանգար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լենինն ու Ալին (ֆիլմ)

Լենինն ու Ալին, 1970 թվականին «Երևան» հեռուստաֆիլմերի ստուդիայում նկարահանված ֆիլմ, Եղիշե Չարենցի պոեմի մոտիվներով։


== Սյուժե ==
Թուրք բատրակ Ալին, սովետական նավի նավաստու հետ բարեկամանալով, տեղեկանում է «աղքատների պաշտպան» Լենինի մասին։


== Դերերում ==
Սոս Սարգսյան, Լ. Ջիգարջյան


== Ծանոթագրություններ ==
Էդոարդո Բեննատո

Էդոարդո Բեննատո (անգլ.՝ Edoardo Bennato, հուլիսի 23, 1946(1946-07-23), Նեապոլ, Իտալիա և Bagnoli, Municipality 10 of Naples, Նեապոլ, Իտալիա), իտալացի երգիչ և երգերի հեղինակ։ Եղբայրը՝ Էուջենիոն, նույնպես երգիչ է ու երգերի հեղինակ։
Էդոարդոն համարվում է իտալացի լավագույն ռոք երգիչներից մեկը, ընդ որում՝ իր կատարումներում նա ռոքը հաճախ միահյուսել է բլյուզի և ֆոլքի տարրերի հետ։
Էդոարդո Բենատոն իտալացի առաջին արտիստն է եղել, ով կարողացել է Միլանի Սան Սիրո մարզադաշտը լցնել 60 հազարից ավելի երաժշտասերներով (1980 թվականի հուլիսի 19-ին)։ Իտալացի մենակատարներից առաջինը նա է մասնակցել Մոնտրյոյի ջազային փառատոնին (Montreux Jazz Festival, 1976 թ.): Բացի այդ, իտալացի երգիչներից առաջինը նրան է հաջողվել երաժշտական երկու ալբոմ թողարկել երկու շաբաթվա ընթացքում (Uffà! Uffà!-ն և Sono solo canzonette-ն՝ 1980 թվականի մարտ ամսին), ինչպես նաև՝ արժանանալ punk լեյբլի (1974 թ.): Համերգների ժամանակ հաճախ հանդես է եկել որպես մարդ-նվագախումբ՝ երգելով և միաժամանկ նվագելով երաժշտական մի քանի գործիքներ։
Բենատոյի երգերից շատերին բնորոշ է հեգնանքը։ Դրանք երբեմն նույնիսկ անպարկեշտ են և սուր խայթող՝ ուղղված իշխանությունների դեմ։


== Սկավառակագրություն ==

Non farti cadere le braccia (1973)
I buoni e i cattivi (1974)
Io che non sono l'imperatore (1975)
La torre di Babele (1976)
Burattino senza fili (1977)
Uffà! Uffà! (1980)
Sono solo canzonette (1980)
È arrivato un bastimento (1983)
È goal! (Edoardo Bennato live) (1984)
Kaiwanna (1985)
OK Italia (1987)
Edoardo live (1987)
Il gioco continua (mini LP) (1988)
Abbi dubbi (1989)
Edo rinnegato (1990)
Capitan Uncino (1992)
Il paese dei balocchi (1992)
È asciuto pazzo 'o padrone (1992)
Se son rose fioriranno (1994)
Le ragazze fanno grandi sogni (1995)
All the best (1996)
Quartetto d'archi (1996)
Sbandato (1998)
Gli anni settanta (2 CD) (1998)
Sembra ieri (2000)
Afferrare una stella (2001)
Il principe e il pirata (2001)
L'uomo occidentale (2003)
Totò Sapore e la magica storia della pizza (2003)
La fantastica storia del Pifferaio Magico (2005)
Canzoni tour 2007 (2007)
Canzoni tour 2008 (2008)
Le vie del rock sono infinite (2010)


== Ծանոթագրություններ ==


== Արտաքին հղումներ ==
Պաշտոնական կայքէջը (իտ.)
ausführliche Biografie bei musicalstore.it (իտ.)
Ֆիլիպ Նովակ (ֆուտբոլիստ)

Ֆիլիպ Նովակ (չեխ․՝ Filip Novák, հունիսի 26, 1990 թ., Պրշերով, Չեխոսլովակիա), չեխ ֆուտբոլիստ, թուրքական «Տրաբզոնսպոր» ֆուտբոլային ակումբի և Չեխիայի ազգային հավաքականի պաշտպանն է։


== Ակումբային կարիերա ==
Նովակը ֆուտբոլիստի պրոֆեսսիոնալ կարիերան սկսել է Զլին քաղաքի «Ֆաստավ» ակումբում։ Չեխիայի առաջնությունում իր մեկնարկային հանդիպումն է անցկացրել է 2009 թ․ ապրիլի 18-ին, երբ թիմը մրցում էր «Պրիբրամ» ակումբի հետ։ Մրցաշրջանի արդյունքներով Նովակի թիմը դուրս մնաց Չեխիայի առաջնությունից և հետագա պայքարը պիտի շարունակեր երկրորդ դիվիզիոնում։ Ֆաստավի կազմում իր առաջին գոլը խփել է հոկտեմբերի 9-ին, երբ թիմը մրցում էր «Վիկտովիցե» ակումբի հետ։ 2011 թ․ ամռանը ֆուտբոլիստը տեղափոխվում է «Յաբլոնեց» ակումբ։ Նոր թիմի կազմում իր մեկնարկային հանդիպումն անցկացրել է օգոստոսի 15-ին, երբ թիմը մրցում էր «Բոհեմիանս 1905» ակումբի հետ։ Յաբլոնեցի կազմում իր առաջին գոլը խփել է 2012 թ․ հոկտեմբերի 1-ին, երբ թիմը մրցում էր «Դուկլա» ակումբի հետ։ 2013 թ․ կարողացավ նվաճել Չեխիայի գավաթը, իսկ 1 տարի անց նաև սուպերգավաթը։
2015 թ․ ամռանը Նովակը տեղափոխվում է նորվեգական «Միդտյուլան» ակումբ։ Դանիայի առաջնությունում իր մեկնարկային հանդիպումն անցկացրել է օգոստոսի 30-ին, երբ թիմը մրցում էր «Հոբրո» ակումբի հետ։ Միդտյուլանի կազմում իր առաջին գոլը խփել է նոյեմբերի 8-ին, երբ թիմը մրցում էր «Էսբերգ» ակումբի հետ։


== Ազգային հավաքականի կազմում ==
Չեխիայի ազգային հավաքականի կազմում իր մեկնարկային հանդիպումն անցկացրել է 2015 թ․ մարտի 31-ին, երբ թիմն ընկերական խաղ էր անցկացնում Սլովակիայի ազգային հավաքականի հետ։


== Մրցելույթների վիճակագրություն ==
2018 թ. հունիսի 5-ի տվյալներով


== Նվաճումներ ==
 «Յաբլոնեց»

Չեխիայի գավաթակիր — 2011/2012
Չեխիայի սուպերգավաթակիր — 2013


== Ծանոթագրություններ ==


== Հղումներ ==
Նովակը Տրաբզոնսպորի կայքում Archived 2018-11-28 at the Wayback Machine. (անգլ.)
Ֆուտբոլիստի էջը soccerway.com կայքում(անգլ.)
Նովակը UEFA.com կայքում
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Նովակը Facebook֊ում
Վիճակագրություն eu-football.ru կայքում Archived 2019-04-10 at the Wayback Machine.
Ռինեկ

Ռինեկ (գերմ.՝ Rieneck), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ (շրջան) շրջանում։ Բնակչությունը կազմում է 2022 մարդ (2013 թվականի դեկտեմբերի 31-ի տվյալներով)։ Տարածքը 26,20 կմ² է։ Խտությունը՝ 86 մարդ/կմ²։ Պաշտոնական կոդը՝ 09 6 77 177։ Փոստային ինդեքս՝ 97794։ Հեռախոսային կոդ՝ +49 9354։


== Արտաքին հղումներ ==
Պաշտոնական կայք(չաշխատող հղում)


== Ծանոթագրություններ ==
Բուզովիցա

Բուզովիցա (ուկրաիներեն՝ Бузовиця), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Բուզովիցա գյուղում բնակվում էր 1 642 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարև, Մոսկվա՛

Բա՛րև, Մոսկվա՛, 1945 թվականին ռեժիսոր Սերգեյ Յուտկևիչի նկարահանած խորհրդային երաժշտական կինոբեմադրություն։


== Սյուժե ==
Գեղարվեստական նախաձեռնության սովորողը արհեստագործական համալսարանում երգում է Մոսկվայի մասին, նվագակցում է բայան գործիքով։ Պատմությունն այս երաժշտական գործիքի պատմում է համալսարանի տնօրենը։


== Դերերում ==
Նիկոլաի Լեոնով ֊ Կոլիա Լեոնով, արհեստագործական համալսարանի աշակերտ, բանաստեղծ
Ն․ Ստրավինսկայա֊Տանյա Նիկանորովա, Մաստեռի թոռնուհին
Օլեգ Բոբրով ֊ Օլեգ Բոբրով, արհեստագործական համալսարանի աշակերտ, բայանիստ, վոկալ
Վիկտր Սելեզնյով ֊ Ֆեդյա Կապուստին, արհեստագործական համալսարանի աշակերտ, բռնցքամարտիկ
Բորիս Բոդրով ֊ Բորիս Բոդրով արհեստտագործական համալսարանի աշակերտ
Սերգեի Իլդ ֊ Սերգեի,արհեստագործական համալսարանի աշակերտ
Լեոնիդ Պիրոգով ֊ Նիկանոր Իվանովիչ Նիկանորով, մաստեռ
Իվան Լյուբեզնով ֊ Իվան Ալեկսանդրովիչ, արհեստագործական համալսարանի աշակերտ
Ալեկսանդր Շիրշով ֊ Սերգեյ Սերգեյվիչ, դաստիարակ
Սերգեյ Ֆիլիպով ֊ Սեմյոն Սեմյոնովիչ, Բայանիստ Բրըկան
Բորիս Թենին ֊ գրող
Գեորգի Վիցին ֊ երկաթուղային կայարանում
Պավել Կադոչնիկով ֊ Կոնստանտին Նիկոլաևիչ Զլատոգորով, վերանորոգման փականագործ շոգեքարշային կայանի
Ստեփան Կայուկով ֊ գործարանի ներկայացուցիչ
Կոնստանտին Սորոկսին ֊ գարեջուրի ակումբի մշտական հաճախորդ
Պավել Շպրինգֆելդ ֊ գնացքի ուղևոր


== Նկարահանող խումբ ==
Ռեժիսոր֊բեմադրող ֊ Սերգեյ Յուտկևիչ
Սցենարիստ ֊ Միխայիլ Վոլպին, Նիկոլայի Էրդման
Կոմպոզիտոր ֊ Անատոլի Լեպին
Օպերատոր ֊ Մարկ Մագիդսոն
Նկարիչներ ֊ Պյոտր Բեիտներ, Սերգեյ Վորոնկով
Ձայնառեժիսոր ֊ Օլգա Ուպենիկ
Երգի տեքստ ֊ Վ․ Շկարովսկի, Օլգա Ֆադևա


== Մասնակցություն կինոփառատոնում ==
Կաննի կինոփառատոն 1946


== Երաժշտություն ==
Երաժշտությունը այդ ֆիլմում (կոմպոզիցիան նեռարում է «երեքանոց» և «չեչոտկա») իրագործել է Անատոլի Լեպին։ Նրանք բաց թողեցին գործարանը գրամոֆոնի սկավառակում միասնաբար ԽՍՀՄ֊Ի մինիստրության մշակույթում։ Մեջտեղում 1960-ական բաց թողեցին թիթեղ «Մելոդիա» ֆիրմայով։


== Հետաքրքիր փաստեր ==
Բոլոր երաժշտական և պարային համարները և բոլոր մանկական դերերը իրագործվում է սովորելու արհեստավորական և երկկաթուղաին համալսարանում և Ֆզո դպրոցում, նաև դպրոցականներ քաղաք Մոսկվայից։
Այս ֆիլմում կազմված է եղել Գեորգի Վիցինի դեբյուտը (այդպես նա մասնակցեց Էպիզոդին)։


== Տեսահոլովակ ==
Ֆիլմը դուրս է եկել «Արևելք Վ» ընկերությունից VHS֊ում, իսկ ուշ ֊ DVD֊ում։


== Ծանոթագրություններ ==


== Արտաքին հղումներ ==
«Здравствуй, Москва!» «Հայրենական կինոյի հանրագիտարան» կայքում
Здравствуй, Москва! — kino-teatr.ru
«Здравствуй, Москва!»(անգլ.) ֆիլմը Internet Movie Database կայքում
Strange Days (երգ)

Անվան այլ կիրառումների համար տե՛ս՝ Strange Days (այլ կիրառումներ)Strange Days-ը ամերիկյան ռոք խումբ The Doors-ի երգն է։ Այն ձայնագրվել և թողարկվել է 1967 թվականին խմբի երկրորդ ստուդիական ալբոմում որը կրում է նույն անունը։ Համաձայն Allmusic-ի խմբագիրներից մեկի՝ Թոմ Մագինսի Ջիմ Մորիսոնը երգը գրել է հիպիների մասին որոնք այն ժամանակ շատ տարածված էին, և այն մասին թե ինչպես էր նրանց ընդունում հասարակությունը։ Նյու Յորք կատարած խմբի այցելությունը, խթան են հանդիսացել Ջիմի համար որպեսզի նա գրի այս երգը, և Strange Days ալբոմում ձայնագրված այլ երգեր, ալբոմը խմբի երկրորդ ստուդիական ալբոմն է։
Ինչպես նշվում է No One Here Gets Out Alive գրքում, այս երգը հանդիսանում է ռոքում մուգ սինթեզի օգտագործման առաջին օրինակներից մեկը։ Սինթեզը ձեռք է բերվել Պոլ Բիվերի կողմից, իսկ Ջիմը նվագել է այն։
Երկու տեսահոլովակ է նկարահանվել երգի համար։ Առաջինը ներկայացնում էր խմբին բեմում և բեմից դուրս ու բացի այդ նաև Ջիմ Մորիսոնին իր մեքենան վարելիս, և տեսահոլովակի ժամանակ Ջիմը իր մեքենան սխալմամբ թաղում է փոսի մեջ, ու կատաղությունից ցատկոտում նրա վրա։ Երկրորդ տեսահոլովակը ներկայացնում է ալբոմի շապիկին հայտված կատարողներին, որոնք իրփնց համար բացահայտում են Նյու Յորքը։ Այս տեսահոլովակը ներառում է նաև բազմաթիվ այլ մարդկանց պատկերներ, որը արվել է նրա համար որպեսզի համապատասխանի երգի տարօրինակ թեմային։ Այս երկու տեսահալովակները հետագայում միացրել են միմյանց և թողարկել երգի նոր միքս տեսահալովակը։
2012 թվականին խմբի երեք կենդանի անդմաները՝ Ռեյ Մանզարեկը, Ռոբի Կրիեգերը և Ջոն Դենսմորը, հավաքվել են Լոս Անջելես, Կալիֆորնիայում Village Recorders ստուդիայում ռեփեր Tech N9ne-ի և պրոդյուսեր Ֆրեդվրեք-ի հետ երգի նոր տարբերակը ձայնագրելու համար։ Tech N9ne-ը սկզբում առաջարկել է "People Are Strange" երգը սակայն Ռոբի Կրիեգերը ասել է որ Strange Days-ը ավելի ռիթմիկ երգ է։ Երգը վերանվանված "Strange 2013" անունով իր մեջ նաև ընդգրկել է Ջիմ Մորիսոնի վոկալային մասերը, և ընդգրկվել է ռեփերի 2013 թվականին լույս տեսած Something Else ստուդիական ալբոմում։ Խմբի հետ համագործակցության մասին խոսելուց ռեփերը նշել է թե ինչպես է խումբը իր վրա ազդեցություն թողել իր երաժշտական կարիերայի ընթացքում։ Եվ ավելացրել որ "People Are Strange" և "Strange Days" երգերից ոգեշնչված նա իր ձայնագրման ստուդիայի անունը դրել է Strange Music։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Լոռու ձորում

«Լոռու ձորում», Հովհաննես Թումանյանի անավարտ բանաստեղծություններից մեկը։ Այս բանաստեղծության ինքնագիրը պահվում է Եղիշե Չարենցի անվան գրականության և արվեստի թանգարանի Թումանյանի ֆոնդի №18-ում։


== Հրատարակում ==
Առաջին անգամ տպագրվել է «Երկերի լիակատար ժողովածու»-ի 4-րդ հատորի հավելվածում։ Առաջին քառյակը ջնջված է շեղ գծով։ Ստեղծագործությունը գրված է այն նույն թղթի վրա, որտեղ ավարտվում է «Հաշտություն» բանաստեղծության ինքնագիրը։ Ըստ Էդվարդ Ջրբաշյանի՝ գրվել է 1892-1893 թվականներին, քանի որ նրա «Հաշտություն» բանաստեղծությունը գրվել է վերոնշյալ թվականներին և համարակալված է 7, իսկ «Լոռու ձորում» բանաստեղծությունը՝ 8 թվով։ Հետևաբար Թումանյանը մտադիր է եղել այդ բանաստեղծությունները զետեղել մի շարքի մեջ, որոնց նախորդող 6 բանաստեղծությունները հայտնի չեն։


== Ծանոթագրություններ ==
Կուրսան ան Օթ

Կուրսան ան Օթ (ֆր.՝ Coursan-en-Othe), համայնք Ֆրանսիայի Գրանդ Էստ մարզի Օբ գավառում։
Բնակչությունը 2011 թվականի դրությամբ կազմում է 101 մարդ, բնակչության խտությունը` 10.90 մարդ/կմ²։ Բնակավայրը զբաղեցնում է 9.27 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 20։ Ակտիվության ցուցանիշը կազմում է 71,4 %։ 50 աշխատունակ մարդկանցից աշխատել է 45 անձ (21 տղամարդ և 24 կին)։ Գործազուրկ են եղել 5 անձ (3 տղամարդ և 2 կին)։ 20 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոզոն (Էրզրումի գավառ)

Անվան այլ կիրառումների համար տե՛ս՝ Բոզոն (այլ կիրառումներ)Բոզոն, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Ճորոխի ավազանում։


== Պատմամշակութային կառույցներ ==
Բոզոնի շրջակայքում կան եկեղեցիների և տների ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==